ཁྱིམ་གཉེར་བ་མན་གཱ་རམ་གྱིས་སྐུ་ཞབས་ཇེན་སི་མི་སི་ལགས་མཐོང་ཐེངས་གཉིས་པ་ནི་ལོ་བཅུ་བཞི་ལ་སོན་པའི་དབྱར་ཁའི་གུང་གསེང་ཡིན་པ་རེད།རི་ལས་ཡོང་བའི་དབུལ་ཁྱིམ་གྱི་བྱིས་པ་འདི་སློབ་གྲྭ་ལས་འབུད་དགོས་པ་ལ་ཐུག་ཡོད་སྐབས་ཇེན་གྱིས་ཁོའི་སློབ་ཡོན་སྤྲད་ནས་ཡིག་གཏག་སློབ་གྲྭ་རུ་ཡི་གེ་གཏག་ཐབས་སྦྱང་བར་ཁྲིད་ཅིང་དེ་ནས་མཐར་ཕྱིན་རྗེས་ཡང་ལྡེ་ལེའི་སློབ་ཆེན་དུ་བསྐྱལ།སློབ་གྲྭ་ཆེན་མོ་ལས་ཐོན་རྗེས་མན་གཱ་རམ་སློབ་འབྲིང་གི་དགེ་རྒན་ཞིག་ཏུ་གྱུར་ཅིང་ཇེན་གྱིས་ཁོ་རང་ཁོང་གི་ཁང་པ་ཆེན་པོ་རུ་གནས་སྤར་ཏེ་དགེ་རྒན་ལས་གཞན་པའི་ལས་ཀ་གཉིས་པ་སྟེ་ཁྱིམ་གཉེར་བའི་ལས་ཀ་བསྒྲུབ་ཏུ་བཅུགཁྱིམ་གཉེར་བ་འདིས་འགྲུལ་པ་ཡོང་ཐེངས་མང་བའི་ཁང་པ་འདི་ལ་བདག་བྱེད་དགོས་པར་མ་ཟད་བོད་ཡིག་གི་དེབ་ཁྲི་ཕྲག་ལོངས་པ་དེ་ལ་བདག་དམ་བྱེད་དགོས་ཀྱི་ཡོད་པས་སྐབས་དེར་མན་གཱ་རམ་གྱིས་ད་གཟོད་ཇེན་གྱིས་དང་ཐོག་རང་ཉིད་ཡིག་གཏག་སློབ་གྲྭར་སྐྱེལ་དགོས་པའི་དམིགས་པ་རྟོགས་སོང་།